Eftir 1940 virðist sem útselur hafi dreifst víðar meðfram ströndinni og sest að í nýjum látrum ( Hauksson , 2007 ) en samhliða fækkun á útsel síðustu áratugi hefur útbreiðslan dregist verulega saman . Mat á stærð útselsstofnsins var , samkvæmt þessum nýju upplýsingum , 9.200 dýr árið 1982 . Kópauppeldi tekur um þrjár til fjórar vikur . Lýsing Útselur er talsvert stærri en landselur og er lögun höfuðsins lengri og flatari , oft líkt við hrosshaus . Útselir geta orðið yfir 40 ára gamlir . Framreiknaðar stofnbreytingar miðað við sömu áframhaldandi árlega fækkun til ársins 2031 myndi leiða til 42% fækkunar á þremur kynslóðum . Útselur flokkast því sem tegund í nokkurri hættu ( VU ) samkvæmt forsendum A 4b í viðmiðum IUCN . Útselur er því ekki talinn í útrýmingarhættu ( LC ) á heimslista IUCN . Íslenski stofninn er 1% af heildarstofni tegundarinnar . Vegna þess hve viðkvæmir útselir eru fyrir truflun má gera ráð fyrir að röskun búsvæða hafi neikvæð áhrif á viðgang stofnsins . Því miður er lítið vitað um sjúkdóma eða mengun í útselum hér við land . Útselir nutu til skamms tíma afar lítillar verndar hér á landi en ákvæði villidýralaga nr. 64 / 1994 ná ekki til sela ( eða hvala ) . Í lögum nr. 61 / 2006 um lax - og silungsveiði eru ákvæði um ófriðun sels í 11. gr. laganna , þar sem m.a. er heimilt að uppfylltum ákveðnum skilyrðum að ófriða selalátur í eða við veiðivatn eða fiskihverfi . Árið 2019 var bætt við ákvæði í sömu lagagrein þar sem ráðherra getur með reglugerð sett reglur um selveiðar , m.a. um skráningu selveiða og að banna eða takmarka selveiðar á íslensku forráðasvæði ef það er talið nauðsynlegt að mati Hafrannsóknastofnunar . Reglugerð um bann við selveiðum nr 1100 / 2019 var sett þann 11. desember 2019 og tók þegar gildi . Samkvæmt þeirri reglugerð eru allar selveiðar óheimilar á íslensku forráðasvæði ( sjó , ám og vötnum ) nema að fengnu sérstöku leyfi frá Fiskistofu . Veitt leyfi sé til eins árs og aðeins til eigin nytja og háð skráningu og skýrsluskilum um sókn og afla . Gunnhildur Ingibjörg Georgsdóttir , Erlingur Hauksson , Guðmundur Guðmundsson og Ester Rut Unnsteinsdóttir 2018 . Selalátur við strendur Íslands .